Prijedlog ODLUKE VIJEĆA o utvrđivanju stajališta koje treba zauzeti u ime Europske unije u Međunarodnom vijeću za žitarice u pogledu produženja Konvencije o trgovini žitaricama iz 1995. /* COM/2015/052 final - 2015/0031 (NLE) */





OBRAZLOŽENJE 1. Konvenciju o trgovini žitaricama iz 1995. (dalje u tekstu „Konvencija”) Zajednica je sklopila Odlukom Vijeća 96/88/EZ[1] do 30. lipnja 1998. i od tada je redovito produžuje. Konvencija je zadnji put produžena odlukom Međunarodnog vijeća za žitarice u lipnju 2013. i ostaje na snazi do 30. lipnja 2015. 2. Daljnje produženje Konvencije na dvije godine u interesu je Unije. 3. Produženje valjanosti Konvencije znači i produženje doprinosa EU-a administrativnom proračunu Međunarodnog vijeća za žitarice koje obuhvaća i Konvenciju o trgovini žitaricama iz 1995. i Konvenciju o pomoći u hrani iz 1999. Navedeni doprinos predviđen je u stavci 05 06 01 (međunarodni poljoprivredni sporazumi) proračuna Europske unije. 4. Svrha je ovog prijedloga zatražiti odobrenje Vijeća da Komisija može u Međunarodnom vijeću za žitarice u ime Unije glasati za produženje Konvencije o trgovini žitaricama do 30. lipnja 2017. 2015/0031 (NLE) Prijedlog ODLUKE VIJEĆA o utvrđivanju stajališta koje treba zauzeti u ime Europske unije u Međunarodnom vijeću za žitarice u pogledu produženja Konvencije o trgovini žitaricama iz 1995. VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9., uzimajući u obzir prijedlog Europske komisije, budući da: (1) Konvencija o trgovini žitaricama iz 1995. sklopljena je Odlukom Vijeća 96/88/EZ[2] i redovito se produžuje za daljnja razdoblja od dvije godine. Konvencija je zadnji put produžena odlukom Međunarodnog vijeća za žitarice u lipnju 2013. i ostaje na snazi do 30. lipnja 2015. Daljnje produženje u interesu je Unije. Stoga bi Komisiji, koja predstavlja Uniju u Međunarodnom vijeću za žitarice, trebalo dopustiti da glasa za takvo produženje, DONIJELO JE OVU ODLUKU: Članak 1. Stajalište koje u ime Unije treba zauzeti u Međunarodnom vijeću za žitarice jest da se glasa za produženje Konvencije o trgovini žitaricama iz 1995. na daljnje razdoblje u trajanju do dvije godine. Komisija se ovime ovlašćuje da u Međunarodnom vijeću za žitarice izrazi to stajalište. Članak 2. Ova odluka stupa na snagu na dan donošenja. Sastavljeno u Bruxellesu Za Vijeće Predsjednik ZAKONODAVNI FINANCIJSKI IZVJEŠTAJ FINANCIJSKI IZVJEŠTAJ || FinSt/14/ MK/aj/4692291 6.221.2015.1 || DATUM: 17. 12. 2014. 1. || STAVKA PRORAČUNA: Poglavlje 05 06 MEĐUNARODNI ASPEKTI PODRUČJA POLITIKE POLJOPRIVREDE I RURALNOG RAZVOJA 05 06 01 Međunarodni poljoprivredni sporazumi || ODOBRENA SREDSTVA: DB2015: 4 675 000 EUR 2. || NASLOV: Prijedlog odluke Vijeća o utvrđivanju stajališta koje treba zauzeti u ime Europske unije u Međunarodnom vijeću za žitarice u pogledu produženja Konvencije o trgovini žitaricama iz 1995. 3. || PRAVNA OSNOVA: Članak 207. u vezi s člankom 218. stavkom 9. Ugovora o funkcioniranju Europske unije 4. || CILJEVI: Produženje postojeće Konvencije o trgovini žitaricama za još dvije godine (1. 7. 2015. do 30. 6. 2017.) 5. || FINANCIJSKE IMPLIKACIJE || RAZDOBLJE OD 12 MJESECI (u EUR) || TEKUĆA FINANCIJSKA GODINA 2014. (u EUR) || SLJEDEĆA FINANCIJSKA GODINA 2015. (u EUR) 5.0 || RASHODI - NA TERET PRORAČUNA EU-a (POVRATI/INTERVENCIJE) - NACIONALNA TIJELA - OSTALO || || 356 601 || 405 000 5.1 || PRIHODI - VLASTITA SREDSTVA EU-a (PRISTOJBE/CARINE) - NACIONALNI || || || || || 2016. || 2017. || || 5.0.1 || PREDVIĐENI RASHODI || 443 000 || 470 000 || || 5.1.1 || PREDVIĐENI PRIHODI || || || || 5.2 || NAČIN IZRAČUNAVANJA: Na temelju pretpostavljenog procijenjenog broja glasova EU-a (mijenja se svake godine) i procijenjenog iznosa koji se u GBP isplaćuje po glasu. 6.0 || MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA? || DA NE 6.1 || MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO? || DA NE 6.2 || HOĆE LI BITI POTREBAN DODATNI PRORAČUN? || DA NE 6.3 || HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE? || DA NE NAPOMENE: Iznos koji se stvarno isplaćuje može varirati ovisno o konačnom broju glasova koje dobije EU, iznosu koji se u GBP isplaćuje po glasu i deviznom tečaju EUR/GBP. [1] SL L 21, 27.1.1996., str. 47. [2] SL L 21, 27.1.1996., str. 47.